Diari Oficial de la Generalitat Valenciana


Sumari del DOGV 3571, del 30-08-1999 (1999/6632)

ORDRE de 24 de juny de 1999, de la Conselleria de Cultura, Educació i Ciència, per la qual es publica el Llibre de Qualificacions d'Arts Plàstiques i Disseny de la Comunitat Valenciana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6632


Data del document
:   24-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * organització de l'ensenyament
    * avaluació de coneixements
    * legislació
    * educació artística

ORDRE de 24 de juny de 1999, de la Conselleria de Cultura, Educació i Ciència, per la qual es publica el Llibre de Qualificacions d'Arts Plàstiques i Disseny de la Comunitat Valenciana. [1999/X6632]
  
La Llei Orgànica 1/1990, de 3 d'octubre, d'Ordenació General del Sistema Educatiu determina, en l'article 4.2, que el govern fixarà els aspectes bàsics del currículum que constituiran els ensenyaments mínims, a fi de garantir una formació comuna de tot l'alumnat i la validesa dels títols corresponents.
  
El Reial Decret 1.843/1994, de 9 de setembre (BOE de 25.10.1994), i successius establixen els títols d'Arts Plàstiques i Disseny i aproven els corresponents ensenyaments mínims.
  
L'Ordre del Ministeri d'Educació i Ciència, de 16 de febrer de 1996 (BOE de 23.02.1996), establix els elements bàsics dels informes d'avaluació de l'alumnat que cursa els cicles formatius del grau mitjà i del grau superior dels ensenyaments d'Arts Plàstiques i Disseny regulats per la LOGSE, així com els requisits formals derivats del procés d'avaluació que són necessaris per a garantir la mobilitat de l'alumnat.
  
Dita ordre, en la disposició quarta, punt dos, encarrega a les administracions educatives que tenen competències plenes en matèria d'educació l'edició del Llibre de Qualificacions d'Arts Plàstiques i Disseny, segons el model i característiques de l'annex I de dita ordre.
  
La mencionada ordre, en la seua disposició sexta, reconeix que a les comunitats autònomes on la llengua pròpia estiga reconeguda estatutàriament de manera oficial, el Llibre de Qualificacions d'Arts Plàstiques i Disseny podrà ser redactat en la llengua pròpia i, en tot cas, haurà d'entregar-se de manera bilingüe quan ho sol·licite l'alumnat i quan el llibre haja de tindre efectes fora de l'àmbit de dita Comunitat.
  
Per tot això,
  
ORDENE
  
Primer
  
El Llibre de Qualificacions d'Arts Plàstiques i Disseny, en l'àmbit de la Comunitat Valenciana, és el publicat com a annex I de la present ordre.
  
Segon
  
La Conselleria de Cultura, Educació i Ciència editarà els llibres de qualificacions d'Arts Plàstiques i Disseny segons les característiques tècniques establides en l'annex II de la present ordre.
  
Tercer
  
La Direcció General de Centres Docents regularà el procediment de sol·licitud i registre dels citats llibres.
  
DISPOSICIÓ FINAL
  
S'autoritza la Direcció General de Centres Docents perquè, en l'àmbit de les seues competències, dicte les resolucions necessàries per a l'aplicació i desenrotllament de la present ordre.
  
València, 24 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS